TANKARD | One foot in the grave BLACK VINYL - Nuclear Blast
Black vinyl in a gatefold sleeve. 35 years of TANKARD - 35 years of thrash metal! Cheers! Anti-blur - Voelgoed
Tuis Voelgoed Blogs Anti-blur
“It is well to dwell long and to dwell deliberately
upon God’s dealings with us.”
Gister het my karretjie met ‘n gehoeseproes en snotneus sy nuwe jaar om die son begin. My eerste verjaardag in die middel van winter was maar ‘n bedeesde affêre. Maar dit gee mens ook weer meer tyd vir refleksie, nê?
En as ek net dalk in die gat sou trap van my lefty skryfhand dwarsoor die fonteinpen skriffels van ’77 tot hier sou wou trek en alles net een groot blur word, kom Psalm 136 vanoggend en wys my hoe dit eintlik moet wees:
Prys die Here, want Hy is goed!
Hy bewaar my kinderhart van drankgevaar.
Hy sien my raak by Retiefkampterrein en steek ‘n vlam in my aan.
Hy beskerm my van my eie swak keuses, al moes ek die gevolge dra.
Hy bring my eerste liefde weer tot by my deur.
Hy wys vir Stelltjie op haar laaste asem dat Hy haar Pappa is.
Hy skoffel die grond mooi vir waar Genade se woorde moet val.
Hy bring ‘n einde aan pa Jan se eensaamheid.
Hy maak ons konneksiepunte mooi skoon in skadu van die Maluti’s.
Hy neem my man se oë en gee vir hom ‘n dapper hart, en een van omgee.
Hy skaaf ons en skoei ons in die Oos-Kaapse soutlug van suiwering.
Hy bêre ons reisplan en vou Syne oop tot die tafel vol lê, oorhang.
Hy maak ons krampende hande los van ons huis en ons goed binne twee sonsopkomste,
en los ons met ‘n groter seën as waarvoor ons gevra het.
Hy bring ons annerland toe en versorg ons menswees, ons eet en drink.
Hy dra ons ver-familie en vriende wanneer ons plekkies by hulle spookbeelde word.
Hy plant ons voete stewig in die nuwe môre, Hy gee ons nuwe hoop om aan vas te hou.
Loof die God van die hemel!
Met apologie aan die Psalmdigter
Jou temalied vir die week: I will wait
Vorige artikel’n Ander sienswyse
Volgende artikelWat jy het is goed genoeg